इस शख़्स पर आरोप थे कि उसने बीजिंग में पार्किंग विवाद में दो साल की बच्ची की जमीन पर पटककर हत्या कर दी थी. ये घटना इस साल जुलाई की है.चीन के सरकारी मीडिया के मुताबिक, 39 साल के हान लेई ने तब एक दो साल की बच्ची को उसके प्राम से निकालकर जमीन पर पटक दिया था, जब बच्ची की मां ने हान लेई की कार को जगह देने से मना कर दिया था.हान वहां से भाग निकले लेकिन पकड़े गए. बच्ची को गहरी चोटें आईं और बाद में उसकी मौत हो गई थी.हान ने कहा, ''ये हत्या गैरइरादतन थी, क्योंकि मैं शराब पीए हुए था और प्राम को शॉपिंग कार्ट समझ बैठा."उन्होंने शुरू में कहा था, ''मैं नहीं जानता था कि अंदर एक छोटा बच्चा है.''चीन के सरकारी मीडिया के मुताबिक इस घटना पर चीन में लोगों में नाराज़गी थी और बड़ी तादाद में लोगों ने इंटरनेट पर अपने गुस्से का इज़हार किया था.बीजिंग से बीबीसी संवाददाता मार्टिन पेशंस का कहना है कि चीन में कई लोग इस बात पर हैरान थे कि पार्किंग की जगह को लेकर हुए विवाद का ऐसा हिंसक अंत हो सकता है.मुकदमे की सुनवाई 16 सितंबर को बीजिंग की नंबर एक मध्यवर्ती पीपुल्स कोर्ट में शुरू हुई थी.अभियोग पक्ष के वकील ने हान को मौत की सजा देने की मांग की थी.शिन्हुआ समाचार एजेंसी के मुताबिक हान ने ये अपराध जेल से छूटने के एक साल के भीतर किया था.हान ने बीजिंग के डैक्सिंग ज़िले में हुई इस घटना में विवाद के दौरान बच्ची की मां से मारपीट भी की. हान को घटनास्थल से फ़रार करने में मदद करने वाले ली मिंग को पांच साल की सज़ा हुई.(बीबीसी हिंदी का एंड्रॉयड मोबाइल ऐप डाउनलोड करने के लिए 



यहां क्लिक करें. आप ख़बरें पढ़ने और अपनी राय देने के लिए हमारे 



फ़ेसबुक पन्ने पर भी आ सकते हैं और 



ट्विटर पर फ़ॉलो भी कर सकते हैं.)